Veðurstofan hefur gefið út viðvörun vegna veðurs næstu daga . Í ljósi þess að stormurinn mun líklega raska samgöngum verulega hefur Samgöngustofa tekið ákvörðun um breytingar á tímasetningum á bóklegum flugprófum sem fara áttu fram á morgun og miðvikudag . Bókleg atvinnuflugmannspróf ( ATPL ) sem fara áttu fram þriðjudaginn 10. desember og miðvikudaginn 11. desember falla niður . Próftökum í þeim prófum bjóðast nýir próftímar föstudaginn 13. desember . Bókleg einkaflugmannspróf ( PPL ) sem fara áttu fram þriðjudaginn 10. desember falla niður . Próftökum í þeim prófum bjóðast nýir próftímar miðvikudaginn 11. desember ( kl. 16:30 - 19:00 ) . Upplýsingar um nákvæmar tímasetningar nýrra próftíma verða sendar próftökum með tölvupósti fyrir hádegi á morgun , 10. desember .